ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.14 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
12,14,44,440
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 12.14 కోట్లకుపైగా  నిల్వలు అందుబాటులో ఉన్నాయి.
పౌర విమానయాన మంత్రిత్వ శాఖ
కొవిడ్పై పోరాటానికి 16 లక్షలకుపైగా టీకాలను నిర్వహించిన జమ్ము విమానాశ్రయం
టీకా శిబిరం ఏర్పాటు చేసిన విమానాశ్రయం, తొలి దశలో 489 మందికి టీకా
ప్రస్తుతం మన దేశం కరోనాతో తీవ్రస్థాయి పోరాటం చేస్తోంది. ఈ క్లిష్ట పరిస్థితుల్లో టీకాలు, ఇతర వైద్య పరికరాల సరఫరా అత్యంత అవసరం. అత్యవసర వైద్య సామగ్రి రవాణాలో జమ్ము విమానాశ్రయం అవిశ్రాంతంగా, చురుకైన పాత్ర పోషిస్తోంది.
జమ్ము విమానాశ్రయ ఫ్రంట్లైన్ వారియర్లు ఇప్పటివరకు 16 లక్షలకుపైగా కొవిషీల్డ్, కొవాగ్జిన్ టీకాలను స్వీకరించి, జమ్ముకశ్మీర్ రోగనిరోధక విభాగానికి అందించారు. ఈ విమానాశ్రయం తన ప్రయాణీకులకు సురక్షిత ప్రయాణ అనుభవాన్ని అందిస్తోంది. విమానాశ్రయాన్ని శానిటైజ్ చేయడంతోపాటు, కేంద్ర ఆరోగ్య, కుటుంబ సంక్షేమ శాఖ నిర్దేశించిన ప్రామాణిక కొవిడ్ నిబంధనలను విమానాశ్రయ పని ప్రాంతాల్లో, ప్రయాణీకుల విషయంలో పాటిస్తున్నారు. విమాన ప్రయాణీకులకు కొవిడ్ పరీక్షలు చేసేందుకు ఆరోగ్య విభాగానికి అన్ని సదుపాయాలను విమానాశ్రయంలో కల్పించారు.
జిల్లా యంత్రాంగంతో జమ్ము విమానాశ్రయం ఎప్పటికప్పుడు సమన్వయం చేసుకుంటోంది. జమ్ము కంటోన్మెంట్లోని జి.బి.పంత్ ఆసుపత్రిలో టీకా శిబిరాన్ని కూడా ఏర్పాటు చేసింది. జమ్ముకశ్మీర్ జాతీయ ఆరోగ్య కార్యక్రమం కింద విమానాశ్రయ సిబ్బంది, విమానాశ్రయ సంబంధిత వ్యక్తులు ప్రాధాన్యత క్రమంలో ఉన్నారు. ప్రాధాన్యత కింద, తొలి దశలో 489 మందికి టీకా వేశారు. మిగిలిన ఉద్యోగులు, వారి కుటుంబ సభ్యులకు రెండో దశలో టీకా ఇస్తారు. దాదాపు 300 మంది విమానాశ్రయ భద్రత సిబ్బంది  కూడా టీకా తీసుకున్నారు.
కొవిడ్ జాగ్రత్తల పట్ల ప్రయాణీకుల్లో అవగాహన కల్పించేందుకు, జమ్ము విమానాశ్రయంలోని విమాన సమాచార ప్రదర్శన బోర్డులు , బ్యానర్లు, పోస్టర్లు, మైకుల్లో ఎప్పటికప్పుడు ప్రకటనలు చేస్తున్నారు.
ప్రధాన మంత్రి కార్యాలయం
ఈ రోజు న టర్కీ లో భూకంపం దరిమిలా సాధ్యమైన అన్ని విధాలు గాను సహాయం అందించాలన్నప్రధాన మంత్రి ఆదేశాల నేపథ్యం లో, తక్షణ సహాయక చర్యల ను గురించి చర్చించడాని కిపిఎమ్ఒ లో ఓ సమావేశం జరిగింది
టర్కీ గణతంత్ర ప్రభుత్వం తో సమన్వయాన్నినెలకొల్పుకొని, వెదకులాట, రక్షక బృందాల ను, వైద్య బృందాల ను, ఉపశమనకారి సామగ్రి ని టర్కీ కిపంపించడం జరుగుతుంది
టర్కీ లో ఈ రోజు న సంభవించిన భూకంపం వల్ల తలెత్తిన స్థితి ని అధిగమించడం కోసం చేతనైన అన్ని విధాలు గాను సహాయాన్ని అందించాలని ప్రధాన మంత్రి శ్రీ నరేంద్ర మోదీ ఆదేశాలు ఇచ్చిన నేపథ్యం లో, తక్షణ సహాయక చర్యల ను గురించి చర్చించడం కోసం ప్రధాన మంత్రి కి ప్రిన్సిపల్ సెక్రట్రి డాక్టర్ శ్రీ పి.కె. మిశ్ర సౌత్ బ్లాక్ లో ఒక సమావేశాన్ని నిర్వహించారు. టర్కీ గణతంత్ర ప్రభుత్వం తో సమన్వయాన్ని ఏర్పరచుకొని ఎన్ డిఆర్ఎఫ్ లోని వెదకులాట మరియు రక్షక బృందాల ను, వైద్య బృందాల ను, ఉపశమన కారక సామగ్రి తో సహా వెనువెంటనే పంపించడం జరుగుతుంది.
వెదకులాట మరియు రక్షణ కార్యకలాపాల లో పాలుపంచుకోవడం కోసం ఈ బృందాల ను భూకంప బాధిత ప్రాంతాని కి వాయు మార్గం ద్వారా పంపించడం కోసం ఎన్ డిఆర్ఎఫ్ కు చెందిన 100 మంది సిబ్బంది తో కూడిన రెండు బృందాల ను, అవసరమైన సహాయక సామగ్రి ని మరియు ప్రత్యేకంగా శిక్షణ ను ఇచ్చిన జాగిలాల దళాల తో సహా సిద్ధం గా ఉంచడమైంది. సుశిక్షిత వైద్యులను, పారామెడిక్ సిబ్బందిని అత్యవసర మందుల తో సన్నద్ధం చేస్తున్నారు. సహాయక సామగ్రి ని టర్కీ గణతంత్ర ప్రభుత్వం, అంకారా లో భారతీయ దౌత్య కార్యాలయం మరియు ఇస్తాంబుల్ లోని కాన్సులేట్ జనరల్ ఆఫీస్ ల సమన్వయం తో పంపించడం జరుగుతుంది.
ఈ సమావేశాని కి కేబినెట్ సెక్రట్రి, హోం అఫైర్స్ మంత్రిత్వ శాఖ, రక్షణ శాఖ, విదేశీ వ్యవహారాల మంత్రిత్వ శాఖ, పౌర విమానయాన మంత్రిత్వ శాఖ, ఆరోగ్యం మరియు కుటుంబ సంక్షేమం మంత్రిత్వ శాఖ ప్రతినిధుల తో పాటు ఎన్ డిఎమ్ఎ, ఎన్ డిఆర్ఎఫ్ ల ప్రతినిధులు హాజరు అయ్యారు.
రక్షణ మంత్రిత్వ శాఖ
దేశీయ ఆస్ట్రా బియాండ్ విజువల్ రేంజ్ ఎయిర్-టు-ఎయిర్ క్షిపణినిని గోవా తీరం నుంచి విజయవంతంగా ప్రయోగించిన ఎల్సిఎ తేజస్
ఆస్ట్రా ఇండిజినస్ బియాండ్ విజువల్ రేంజ్  ఎయిర్ టు ఎయిర్ క్షిపణిని గోవా తీరంలో 23 ఆగస్టు 2023న తేజస్ లైట్ కంబాట్ ఎయిర్ క్రాఫ్ట్  ఎల్ఎస్పి- 7 విజయవంతంగా ప్రయోగించింది. విమానం దాదాపు 20,000 అడుగుల ఎత్తు నుంచి ఈ క్షిపణిని విజయవంతంగా విడుదల చేసింది. ప్రయోగానికి సంబంధించిన అన్ని లక్ష్యాలను నెరవేర్చిన ఇది, పరిపూర్ణంగా నిర్దేశిత నియమాలను అనుసరించి చేసిన ప్రయోగం,
ఈ ప్రయోగాన్ని ఏరోనాటికల్ డెవలప్మెంట్ ఏజెన్సీ , డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్ , హిందుస్తాన్ ఏరోనాటిక్స్ లిమిటెడ్ తోపాటు సెంటర్ ఫర్ మిలిటరీ ఎయిర్వర్దీనెస్ అండ్ సెర్టిఫికేషన్  అధికారులు, ఏరోనాటికల్ క్వాలిటీ ఎస్యూరెన్స్ డైరెక్టొరేట్ జనరల్ పర్యవేక్షించారు. విమానాన్ని రెండు సీట్లు గల విమానం చేజ్ తేజస్ పర్యవేక్షించింది.
అత్యంత వ్యూహాత్మక సూపర్సానిక్ వాయు లక్ష్యాలను నిమగ్నం చేసి ధ్వంసం చేయగల అత్యంతాధునిక బివిఆర్ ఎయిర్ టు ఎయిర్ క్షిపణి అయిన ఆస్ట్రాను డిఫెన్స్ రీసెర్చ్ అండ్ డెవలప్మెంట్ లాబొరేటరీ , రీసెర్చ్ సెంటర్ ఇమారత్ , డిఆర్డిఒకు చెందిన ఇతర ప్రయోగశాలలు రూపకల్పన చేసి అభివృద్ధి చేశాయి.
స్వదేశీ ఆస్ట్రా బివిఆర్, దేశీయంగా వృద్ధి చేసిన తేజస్ ఫైటర్ ద్వారా ప్రయోగించడం అన్నది ఆత్మనిర్భర్ భారత్ దిశగా ఒక ప్రధాన అడుగు.
తేజస్ ఎల్సిఎ ద్వారా క్షిపణిని విజయవంతంగా ప్రయోగించినందుకు ఎడిఎ, డిఆర్డిఒ, సిఇఎంఐఎల్ఎసి, డిజి- ఎక్యూఎ, పరిశ్రమను రక్షణ మంత్రి శ్రీ రాజ్నాథ్ సింగ్ ప్రశంసించి, అభినందించారు. ఈ ప్రయోగం అన్నది తేజస్ పోరాట పటిమను విశేషంగా పెంచడమే కాక దిగుమతి చేసుకున్న ఆయుధాలపై ఆధారపడడాన్ని తగ్గిస్తుంది.
రక్షణ విభాగం  కార్యదర్శి, డిఆర్డిఒ చైర్మన్ కూడా ఈ విజయవంతమైన ప్రయోగంలో పాలుపంచుకున్న బృందాలను అభినందించారు.
రక్షణ మంత్రిత్వ శాఖ
కీలకమైన వంతెన నిర్మాణం , మంచు తొలగింపు చర్యలలో సరిహద్దు రహదారి సంస్థ
మారుమూల ప్రాంతాల్లో నివసిస్తూ మిగిలిన ప్రాంతాలతో సంబంధాలు తెగిపోయిన గ్రామాల కోసం సరిహద్దు రహదారుల సంస్థ  సాహసోపేతమైన చర్యలు చేపట్టింది. అరుణాచల్ ప్రదేశ్ ఎగువ సబంసిరి జిల్లాలో సమాచార వ్యవస్థ చిన్నాభిన్నమైన 451 గ్రామాలు, ఆ పరిసరాల్లో ఉన్న సరిహద్దు సైనికుల ప్రాంతాలకు సమాచార వ్యవస్థను పునరుద్ధరించే కార్యక్రమాన్ని చురుకుగా కొనసాగిస్తుంది. ఈ ప్రాంతాలకు జీవ నాడి అయిన దపోరిజో వంతెన ను పూర్తిగా మార్చివేసే పనులను నిర్విరామంగా చేపట్టారు బిఆర్ఓ సిబ్బంది. ఈ ప్రాంతం చైనాకు సరిహద్దున ఉంటుంది. స్థానిక యంత్రాంగం ప్రత్యేక విజ్ఞప్తి మేరకు 23 బి.ఆర్.టి.ఎఫ్/ప్రాజెక్ట్ అరుణాంక్ సిబ్బంది, ప్రస్తుతం వంతెన పూర్తిగా శిధిలావస్థలో ఉన్నపటికీ చురుకుగా పనులు చేపట్టారు. అనుకున్న సమయానికల్లా కీలకమైన ఈ మార్గాన్ని అవసరమైన ముందస్తు జాగ్రత్తలతో తెరవడానికి పూర్తిగా నిమగ్నమై ఉన్నామని బిఆర్ఓ ఒక ప్రకటనలో వెల్లడించింది. సమాచార వ్యవస్థను పూర్తిగా అందుబాటులోకి తేవడానికి చర్యలు చేపట్టినట్టు తెలిపింది.
ఇదిలా ఉండగా, ఉత్తరాదిలో మనాలి-లేహ్ మార్గంలో పేరుకుపోయి ఉన్న మంచు ను తొలగించే పనిని బిఆర్ఓ చేపట్టిందని, వాతావరణం సహకరించకపోయినా, కోవిడ్-19 ముప్పు ఉన్నప్పటికి పగలనక, రాత్రనక కృషి జరుగుతోందని ప్రకటనలో తెలియజేసారు. ఈ మార్గాన్ని పునరుద్ధరిస్తే లాహౌల్ లోయ, లడఖ్ ప్రాంతాలకు చాలా ఉపయోగకరంగా ఉంటుంది. ప్రస్తుతం రోహ్తాంగ్ పాస్, బరాలచలా మార్గంలో మంచు తొలగించే పనిని నాలుగు బృందాలు చేస్తున్నాయి. చాల పెద్ద మార్గాలైన బరాలచలా పాస్, సర్చు ప్రాంతాల్లో బిఆర్ఓ సంస్థ సిబ్బంది విమానాల్లో వెళ్లి పనులు చేపట్టడం ఇది మొదటిసారి.
సాయుధ సైనిక దళాలు వారి వ్యూహాత్మక అవసరాలను తీర్చడానికి తగు సహకారం అందించడానికి కేంద్ర రక్షణ శాఖ లో ముఖ్య భాగమైన సరిహద్దు రహదారుల సంస్థ పూర్తి సన్నద్ధం అయింది. నిరాశ్రయులైన మరియు సుదూర సరిహద్దు ప్రాంతాలలో ఉన్న వారి అవసరార్థం రహదారి మౌలిక సదుపాయాలను నిర్మాణం, నిర్వహణలో బిఆర్ఓ కీలక పాత్ర పోషిస్తుంది.
ప్రధాన మంత్రి కార్యాలయం
‘వసుధైవ కుటుంబకమ్’ అంశం పై కేంద్ర మంత్రి డాక్టర్ మహేంద్ర నాథ్ పాండే వ్రాసిన వ్యాసాన్ని శేర్ చేసిన ప్రధాన మంత్రి
‘వసుధైవ కుటుంబకమ్’ భావజాలాన్ని గురించి భారీ పరిశ్రమల శాఖ కేంద్ర మంత్రి డాక్టర్ శ్రీ మహేంద్ర నాథ్ పాండే వ్రాసినటువంటి ఒక వ్యాసాన్ని ప్రధాన మంత్రి శ్రీ నరేంద్ర మోదీ శేర్ చేశారు.
భారీ పరిశ్రమల శాఖ కేంద్ర మంత్రి డాక్టర్ శ్రీ మహేంద్ర నాథ్ పాండే యొక్క ట్వీట్ ను ప్రధాన మంత్రి కార్యాలయం శేర్ చేస్తూ,
‘‘కేంద్ర మంత్రి శ్రీ @DrMNPandeyMP భారతదేశం సదా ‘వసుధైవ కుటుంబకమ్’ మరియు విశ్వ బంధుత్వ ల తాలూకు మార్గాన్ని చాటిచెబుతూ వస్తోంది అని వ్రాశారు.’’ అని ఒక ట్వీట్ లో పేర్కొంది.
సాంఘిక న్యాయం, మరియు సాధికారత మంత్రిత్వ శాఖ
“భారత రాజ్యాంగంలో ఇలస్ట్రేషన్స్ అండ్ కాలిగ్రాఫి” డాక్యుమెంటరీని విడుదల చేసిన శ్రీ థావర్చంద్ గెహ్లాట్
న్యూఢిల్లీలోని డాక్టర్ అంబేద్కర్ ఇంటర్నేషనల్ సెంటర్  నిర్మించిన “భారత రాజ్యాంగంలో ఇలస్ట్రేషన్స్ అండ్ కాలిగ్రాఫి” అనే డాక్యుమెంటరీని
సామాజిక న్యాయం, సాధికారత మంత్రిత్వ శాఖల కేంద్ర మంత్రి డా.థావర్ చంద్ గెహ్లోట్ ఈ రోజు విడుదల చేశారు. సామాజిక న్యాయం, సాధికారత మంత్రిత్వ శాఖ కార్యదర్శి శ్రీ ఆర్.సుబ్రహ్మణ్యం డీఏఐసీ డైరెక్టర్ శ్రీ వికాస్ త్రివేదితో పాటు సామాజిక న్యాయం, సాధికారత మంత్రిత్వ శాఖ, డీఏఐసీ సీనియర్ అధికారులు ఈ కార్యక్రమంలో పాల్గొన్నారు. హర్యానా రాష్ట్రం సోనెపట్లోని డాక్టర్ బి. ఆర్. అంబేద్కర్ జాతీయ న్యాయ విశ్వవిద్యాలయం ఉపకులపతి ప్రొఫెసర్ శ్రీమతి వినయ్ కపూర్ 'రాజ్యాంగ దినోత్సవం యొక్క ప్రాముఖ్యత' పై ముఖ్య ప్రసంగం చేశారు. ఆ తరువాత "భారత రాజ్యాంగంలో ఇలస్ట్రేషన్స్ మరియు కాలిగ్రాఫి” పై 8-9 నిమిషాల నిడివి కలిగిన షార్ట్ వర్షన్ డాక్యుమెంటరీని ఇక్కడ ప్రదర్శించారు. ఈ సందర్భంగా మంత్రి శ్రీ థావార్ చంద్ గెహ్లాట్ మాట్లాడుతూ ఈ నెల 26న ‘71 వ రాజ్యాంగ దినోత్సవాన్ని’ జరుపుకోవాలని భారత ప్రభుత్వం నిర్ణయించిందని తెలిపారు. ఈ కార్యక్రమానికి నోడల్ మంత్రిత్వ శాఖ బాధ్యతను సామాజిక న్యాయం, సాధికారత మంత్రిత్వ శాఖ చేపట్టనుందన్నారు. కేంద్ర సామాజిక న్యాయం మరియు సాధికారత మంత్రిత్వ శాఖ పరిధిలోని సంస్థ డాక్టర్ అంబేద్కర్ ఇంటర్నేషనల్ సెంటర్  ఏడాది కాలం పాటు ఈ రాజ్యాంగ వేడుకలను విజయవంతం చేయడానికి పలు కార్యక్రమాలను నిర్వహించిందని అన్నారు. డాక్టర్ అంబేద్కర్ మరియు భారత రాజ్యాంగంపై పలు ఉపన్యాసాలు నిర్వహించడంతో పాటు “భారత రాజ్యాంగంలో ఇలస్ట్రేషన్స్ మరియు కాలిగ్రాఫి” అనే రాజ్యాంగంపై ఒక డాక్యుమెంటరీ రూపొందించడం కూడా ఇందులో ఉందని
అన్నారు. భారత రాజ్యాంగంలో ఉపయోగించిన వివిధ వైవిధ్యమైన దృష్టాంతాల సంబంధిత భాగాలను పేర్కొంటూ ఈ డాక్యుమెంటరీ రూపొందించడం జరిగిందని అన్నారు. ఒక ప్రత్యేకమైన విధానాన్ని తీసుకొని రాజ్యాంగాన్ని అధ్యయనం చేసే ప్రయత్నమిది అని అన్నారు. అద్భుత, ప్రత్యేకమైన డాక్యుమెంటరీని తయారు చేసినందుకు శ్రీ గెహ్లోట్ డీఏఐసీ బృందాన్ని అభినందించారు. నవంబర్ 26, 1949న, భారత రాజ్యాంగ సభ భారత రాజ్యాంగాన్ని ఆమోదించిందని. ఇది 1950 జనవరి 26 నుండి అమల్లోకి వచ్చింది. పౌరులలో భారత రాజ్యాంగపు విలువల్ని ప్రోత్సహించడానికి ప్రతి సంవత్సరం నవంబర్ 26వ రోజును ‘రాజ్యాంగ దినం’ గా జరుపుకుంటారు. భారత రాజ్యాంగాన్ని స్వీకరించిన రోజు జ్ఞాపకార్థంగా ప్రతీ సంవత్సరం భారతదేశంలో "సంవిధన్ దివాస్" అని కూడా పిలువబడే రాజ్యాంగ దినోత్సవాన్ని జరుపుకుంటారు. మన రాజ్యాంగం దేశానికి పునాదిగా నిలిచిందిని ప్రపంచంలోని అత్యుత్తమ రాజ్యాంగాలలో ఒకటని ఆయన అన్నారు.
ఉప రాష్ట్రపతి సచివాలయం
ఈద్-ఉల్-ఫితర్ సందర్భంగా ప్రజలకు ఉపరాష్ట్రపతి శుభాకాంక్షలు
ఈద్-ఉల్-ఫితర్ పర్వదినం సందర్భంగా ఉప రాష్ట్రపతి శ్రీ ఎం. వెంకయ్య నాయుడు దేశ ప్రజలకు శుభాకాంక్షలు తెలిపారు. ఉపరాష్ట్రపతి సందేశం యొక్క పూర్తి వచనం ఈ క్రింది విధంగా ఉంది-
"ఈద్-ఉల్-ఫితర్ యొక్క సంతోషకరమైన సందర్భంగా మన దేశ ప్రజలకు నా హృదయపూర్వక శుభాకాంక్షలు మరియు శుభాభినందనలు తెలియజేస్తున్నాను.
ఈద్-ఉల్-ఫితర్ పవిత్ర రంజాన్ మాసం ముగింపును సూచిస్తుంది. సమాజంలో సోదరభావాన్ని మరియు సమైక్యతను సూచిస్తుంది. ఈ పండుగ మన జీవితంలో కరుణ, దాతృత్వం, ఔధార్యం యొక్క ఆత్మ, ప్రాముఖ్యతను పునరుద్ఘాటిస్తుంది.
మన దేశంలో పండుగలు ఎల్లప్పుడూ కుటుంబం మరియు స్నేహితులను కలిసి వచ్చి వేడుకలు జరుపుకునే సందర్భం. కోవిడ్-19 మహమ్మారి యొక్క పరిస్థితిని బట్టి, కోవిడ్ ఆరోగ్యం మరియు పరిశుభ్రత ప్రోటోకాల్లకు కట్టుబడి పండుగను జరుపుకోవాలని నాతోటి పౌరులను కోరుతున్నాను. ఈద్-ఉల్-ఫితర్ పర్వదినంతో ముడిపడి ఉన్న గొప్ప ఆదర్శాలతో మన జీవితాలను మేటి శాంతి, సామరస్యం మరియు మానవత్వం యొక్క ఆత్మతో సుసంపన్నం చేద్దాం.”
రసాయనాలు, ఎరువుల మంత్రిత్వ శాఖ
పానిపట్ ఎన్ఎఫ్ఎల్ యూనిట్ను సందర్శించిన కేంద్ర మంత్రి శ్రీ మన్సుఖ్ మాండవీయ
ఎరువుల వినియోగంలో సమతౌల్యం పాటించాలని సూచన
కేంద్ర రసాయనాలు, ఎరువుల శాఖ మంత్రి శ్రీ మన్సుఖ్ మాండవీయ, 'నేషనల్ ఫెర్టిలైజర్స్ లిమిటెడ్'  పానిపట్ యూనిట్ను సందర్శించారు.
యూనిట్లో సాగుతున్న పనులను కేంద్రమంత్రి సమీక్షించి, కరోనా సమయంలోనూ అంకితభావంతో సేవలందిస్తున్న 'ఎన్ఎఫ్ఎల్ కిసాన్' బృందాన్ని అభినందించారు. లాక్డౌన్ కఠిన ఆంక్షల మధ్య కూడా, ఎన్ఎఫ్ఎల్ అమ్మకాలు 71 శాతం పెరిగాయి.
నాణ్యమైన గరిష్ట ఉత్పత్తి సాధనకు, భూసారాన్ని తగ్గకుండా కాపాడుకునేందుకు మట్టి పరీక్షలు తప్పనిసరి అని కేంద్ర మంత్రి చెప్పారు. భూసార పరీక్షల కేంద్రాన్ని ఆయన పరిశీలించారు. ఎరువుల వాడకంలో రైతులు సమతౌల్యం పాటించే అంశంపై ప్రత్యేక దృష్టి పెట్టాలని అక్కడి అధికారులకు సూచించారు. సమావేశం తర్వాత, "అభివృద్ధి, బలం"కు గుర్తుగా ఒక మొక్కను నాటారు. మన్సుఖ్ మాండవీయ యూనిట్కు వచ్చిన సమయంలో, సంస్థ సీఎండీ వీరేంద్రనాథ్ దత్, ఇతర ఉన్నతాధికారులు సాదర స్వాగతం పలికారు.
పానిపట్ ప్లాంట్ గురించి అక్కడి అధికారులు కేంద్రమంత్రికి సవివర ప్రజంటేషన్ ఇచ్చారు. ఈ సందర్భంగా, ఎరువుల రంగ వ్యాపార అంశాలపై మంత్రి చర్చించి, కొన్ని సూచనలు చేశారు.
ప్రధాన మంత్రి కార్యాలయం
ఎఐఐఎమ్ఎస్నాగ్ పుర్ ను దేశ ప్రజల కు అంకితం చేసిన ప్రధాన మంత్రి
ఎఐఐఎమ్ఎస్ నాగ్ పుర్ ను ప్రధాన మంత్రి శ్రీ నరేంద్ర మోదీ దేశ ప్రజల కు ఈ రోజు న అంకితం చేశారు. నాగ్ పుర్ ఎఐఐఎమ్ఎస్ ప్రాజెక్టు నమూనా ను ప్రధాన మంత్రి కలియదిరుగుతూ పరిశీలించారు. ఈ సందర్భం లో ఏర్పాటు చేసినటువంటి మైలురాళ్ల కు సంబంధించిన ఒక ప్రదర్శన గేలరీ ని కూడా ఆయన చూశారు.
దేశం అంతటా ఆరోగ్య సంబంధి మౌలిక సదుపాయాల ను సుదృఢం చేయాలి అనే ప్రధాన మంత్రి యొక్క వచనబద్ధత ఎఐఐఎమ్ఎస్ నాగ్ పుర్ ను దేశ ప్రజల కు అంకితం చేయడం ద్వారా మరింత గా సశక్తం కానున్నది. ఈ ఆసుపత్రి కి ప్రధాన మంత్రే 2017 జులై లో శంకుస్థాపన చేయగా, ఈ ఆసుపత్రి ని ప్రధాన్ మంత్రి స్వాస్థ్య సురక్ష యోజన అనే కేంద్రీయ రంగ పథకం లో భాగం గా ఏర్పాటు చేయడమైంది.
మొత్తం 1575 కోట్ల రూపాయల కు పైచిలుకు వ్యయం తో అభివృద్ధి పరుస్తున్నటువంటి ఎఐఐఎమ్ఎస్ నాగ్ పుర్ అత్యాధునిక సదుపాయాలు కలిగినటువంటి ఒక ఆసుపత్రి. దీనిలో ఒపిడి, ఐపిడి, రోగ నిర్ణయకారి సేవ లు, ఆపరేశన్ థియేటర్ లతో పాటు గా చికిత్స విజ్ఞానం తాలూకు అన్ని ప్రముఖ స్పెశియలిటీ మరియు సూపర్ స్పెశియలిటి విషయాలను కవర్ చేయడం జరిగింది. ఈ ఆసుపత్రి మహారాష్ట్ర లోని విదర్భ ప్రాంతాని కి ఆరోగ్యం పరం గా ఆధునిక సౌకర్యాల ను అందిస్తుంది. దీనితో పాటు గా గఢ్ చిరౌలి, గోందియా, ఇంకా మేల ఘాట్ చుట్టుపక్కల గల ఆదివాసీ ప్రాంతాల కు ఒక వరదానం గా కూడా ను ఈ ఆసుపత్రి భాసిల్లుతుంది అని చెప్పాలి.
ప్రధాన మంత్రి వెంట మహారాష్ట్ర ముఖ్యమంత్రి శ్రీ ఏక్ నాథ్ శిందే, మహారాష్ట్ర గవర్నరు శ్రీ భగత్ సింహ్ కోశ్యారీ, మహారాష్ట్ర ఉప ముఖ్యమంత్రి శ్రీ దేవేంద్ర ఫడ్ ణవీస్ మరియు రహదారి రవాణా, ఇంకా రాజమార్గాల శాఖ కేంద్ర మంత్రి శ్రీ నితిన్ గడ్ కరీ లు ఉన్నారు.
ఆర్థిక మంత్రిత్వ శాఖ
ఎక్స్పోర్ట్-ఇంపోర్ట్ బ్యాంక్ ఆఫ్ ఇండియా యొక్క రీ కేపిటలైజేశన్ కు ఆమోదం తెలిపిన మంత్రివర్గం
ఎక్స్పోర్ట్-ఇంపోర్ట్ బ్యాంక్ ఆఫ్ ఇండియా  యొక్క రీ కేపిటలైజేశన్ కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. వివరాలు ఈ కింది విధంగా ఉన్నాయి:
• ఎక్సిమ్ బ్యాంకు లో 6,000 కోట్ల రూపాయల మూలధనాన్ని చొప్పించేందుకు భారత ప్రభుత్వం రీ కేపిటలైజేశన్ బాండ్ల ను జారీ చేస్తుంది.
• 2018-19 ఆర్థిక సంవత్సరం లో 4,500 కోట్ల రూపాయలు, 2019-20 ఆర్థిక సంవత్సరం లో 1,500 కోట్ల రూపాయల ను రెండు విడతలు గా అందజేయనున్నారు.
• ఎక్సిమ్ బ్యాంకు అధీకృత మూలధనాన్ని 10,000 కోట్ల రూపాయల నుండి 20,000 కోట్ల రూపాయల కు పెంచేందుకు కూడా మంత్రివర్గం ఆమోదం తెలిపింది. రీ కేపిటలైజేశన్ బాండ్లు ప్రభుత్వ రంగ బ్యాంకుల కు జారీ చేసిన తరహా లో ఉంటాయి.
ప్రభావం:
• ఎక్సిమ్ బ్యాంకు భారతదేశం లో ప్రధానమైనటువంటి ఎగుమతి పరపతి ఏజెన్సీ గా ఉంది.
• ఎక్సిమ్ బ్యాంకు లోకి మూలధనాన్ని చొప్పించడం వల్ల బ్యాంకు యొక్క మూలధన సామర్ధ్యం పెరిగేందుకు వీలవుతుంది; బ్యాంకు అధిక సామర్ధ్యం తో భారతదేశ ఎగుమతుల కు అండదండల ను సమకూర్చ గలుగుతుంది కూడాను.
• అదనపు నిధుల ప్రవాహం భారతదేశ వస్త్ర పరిశ్రమల కు మద్దతు, కన్సెశనల్ ఫైనాన్స్ స్కీమ్  లో ఏవైనా మార్పులు, భారతదేశ క్రియాశీల విదేశీ వ్యవహారాల ను దృష్టి లో పెట్టుకొని భవిష్యత్తు లో నూతన ఎల్ఒసి లను కుదుర్చుకోవటం వంటి నూతన చొరవల అవకాశాల కు ప్రోత్సాహకారి కాగలదని భావించవచ్చును.
పూర్వరంగం:
ఎక్సిమ్ బ్యాంకు ను 1982 వ సంవత్సరం లో పార్లమెంటు ద్వారా ఒక చట్టాన్ని తెచ్చి ఏర్పాటు చేయడమైంది. భారతదేశ అంతర్జాతీయ వ్యాపారానికి ఆర్థిక సహాయాన్ని అందజేయటం, భారతదేశ అంతర్జాతీయ వ్యాపారాన్ని ప్రోత్సహించటం తో పాటు, భారతదేశ అంతర్జాతీయ వ్యాపారానికి మార్గాన్ని సుగమం చేసేటటువంటి అత్యున్నత స్థాయి ఆర్థిక సంస్థ గా ఎక్సిమ్ బ్యాంకు ను స్థాపించడమైంది. ఈ బ్యాంకు ప్రధానం గా భారతదేశం నుండి ఎగుమతులు చేసేందుకు రుణాల ను అందిస్తూ ఉంటుంది. అలాగే విదేశాలకు చెందిన కొనుగోలుదారుల కు మరియు భారతదేశానికి చెందిన సరఫరాదారు సంస్థ లకు భారతదేశం నుండి సామగ్రి, వస్తువులు, ఇంకా సేవల ను ఎగుమతి చేసే సంస్థ లకు మద్దతును అందిస్తోంది. ఇది ఆర్బిఐ నియంత్రణ లో ఉంది.
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
వినియోగదారుల వ్యవహారాల విభాగం పెండింగ్లో ఉన్న విషయాలను పరిష్కరించేందుకు స్వచ్ఛత డ్రైవ్ కోసం ప్రత్యేక ప్రచారం 2.0ని నిర్వహిస్తుంది
వినియోగదారుల వ్యవహారాల శాఖ 2 అక్టోబర్ 2022 నుండి అక్టోబర్ 31, 2022 వరకు ప్రత్యేక ప్రచారం 2.0 పరిపాలనా సంస్కరణలు ప్రజా ఫిర్యాదుల శాఖ  నుండి అందుకున్న సూచనల ఆధారంగా ఆగస్టు 2023 వరకు పొడిగించారు. ఈ ప్రత్యేక ప్రచారం సమయంలో, పరిశుభ్రతను మెరుగుపరచడం, పరిపాలనా ప్రక్రియలను క్రమబద్ధీకరించడం వర్క్స్పేస్ వినియోగాన్ని ఆప్టిమైజ్ చేయడం లక్ష్యంగా అనేక కార్యక్రమాలు ప్రారంభించబడ్డాయి. ఈ కార్యకలాపాలలో సమగ్ర శుభ్రత డ్రైవ్లు, నియమాలు విధానాలను సమగ్రంగా సమీక్షించడం సరళీకృతం చేయడం, రికార్డ్ మేనేజ్మెంట్ సిస్టమ్ సమగ్ర పరిశీలన, స్థలం ఉత్పాదక వినియోగం వ్యర్థ పదార్థాల బాధ్యతాయుతమైన పారవేయడం వంటివి ఉన్నాయి.
డిజిటల్ మీడియా యుగంలో, ప్రభుత్వ శాఖలు సంస్థలు చేపట్టిన విశేషమైన పనిని వర్ణించే డేటా చిత్రాలు సోషల్ మీడియా ప్లాట్ఫారమ్లలో చురుకుగా భాగస్వామ్యం చేయబడ్డాయి. బ్యూరో ఆఫ్ ఇండియన్ స్టాండర్డ్స్ , నేషనల్ కోఆపరేటివ్ కన్స్యూమర్స్ ఫెడరేషన్ ఆఫ్ ఇండియా , నేషనల్ టెస్ట్ హౌస్ , లీగల్ మెట్రాలజీ , ఆర్ఆర్ఎస్ఎల్లు హృదయపూర్వకంగా పాల్గొన్న సంస్థలలో ఉన్నాయి. కొన్ని వినూత్న పద్ధతుల్లో బయోడిగ్రేడబుల్ వ్యర్థాలను వర్మీ కంపోస్ట్ చేయడం, మూలం వద్ద ఈ–-వ్యర్థాల విభజన మొదలైనవి ఉన్నాయి.
జాతీయ రాజధాని ప్రాంతం వెలుపల ఉన్న కార్యాలయాలు ప్రాంగణాల పరిశుభ్రతపై ప్రాథమిక దృష్టితో వినియోగదారుల వ్యవహారాల విభాగం కూడా ప్రత్యేక ప్రచారం 2.0లో తీవ్రంగా పాల్గొంది. బీఐఎస్, ఎన్టీహెచ్, ఎన్సీసీఎఫ్, ఆర్ఆర్ఎస్ఎల్లు రాష్ట్ర వినియోగదారుల కమీషన్ల 72 కార్యాలయ ప్రాంగణాలు గుర్తించబడ్డాయి ఈ ప్రత్యేక ప్రచారం 2.0లో చురుకుగా పాల్గొన్నాయి. నవంబర్ 2022 నుండి ఆగస్టు 2023 వరకు 12963 పబ్లిక్ గ్రీవెన్స్ 1407 పబ్లిక్ గ్రీవెన్స్ అప్పీళ్లను పరిష్కరించడం ద్వారా డిపార్ట్మెంట్ ప్రజాసేవ పట్ల ఉన్న అంకితభావాన్ని మరింత హైలైట్ చేసింది. అదనంగా, డిపార్ట్మెంట్ దేశవ్యాప్తంగా ఆకట్టుకునే 110 పరిశుభ్రత ప్రచారాలను నిర్వహించింది, దీని ద్వారా 2728 క్లీన్లను విడుదల చేసింది. ఇ-వ్యర్థాలు, వాడుకలో లేని ఫైల్లు, పాత ఫర్నిచర్ మొదలైనవాటిని బాధ్యతాయుతంగా పారవేయడం ద్వారా విలువైన స్థలం. ముఖ్యంగా, ఈ చొరవ పాత వస్తువులను పారవేయడం ద్వారా రూ.6,60,547/- ఆదాయాన్ని ఆర్జించింది. డీఏఆర్పీజీ ఎస్సీడీపీఎం పోర్టల్లో ప్రచారం పురోగతి క్రమం తప్పకుండా పోస్ట్ చేయబడుతుంది.
బొగ్గు మంత్రిత్వ శాఖ
భారతదేశంలో అత్యంత ఆధారపడదగిన ప్రభుత్వ రంగ సంస్థ అవార్డును పొందినందుకు కోల్ ఇండియా లిమిటెడ్ను అభినందించిన మంత్రులు శ్రీ ప్రహ్లాద్ జోషి, శ్రీ రావ్ సాహెబ్ పాటిల్ దాన్వే
భారతదేశంలో అత్యంత ఆధారపడదగిన ప్రభుత్వ రంగ సంస్థ అవార్డును పొందినందుకు బొగ్గు మంత్రిత్వ శాఖ పరిధిలోని కోల్ ఇండియా లిమిటెడ్ ను కేంద్ర బొగ్గు, గనులు, పార్లమెంటరీ వ్యవహారాల మంత్రి శ్రీ ప్రహ్లాద్ జోషి అభినందించారు. ఈ సందర్భంగా ట్వీట్ చేస్తూ మంత్రి శ్రీ జోషీ సంతోషాన్ని వ్యక్తం చేస్తూ, ఇంధన రంగంలో అగ్రగామిగా అవతరించేందుకు సిఐఎల్ చేస్తున్న కృషికి ఈ అవార్డు మరింత ప్రేరణను, ప్రోత్సాహాన్ని ఇస్తుందని పేర్కొన్నారు. ప్రతిష్ఠాత్మక అవార్డును సాధించినందుకు సిఐఎల్ను బొగ్గు, గనులు, రైల్వే మంత్రిత్వ శాఖ సహాయమంత్రి శ్రీ రావ్ సాహెబ్ కూడా అభినందనలు తెలిపారు.
ఎనర్జీ మీట్& ఎక్సలెన్స్ అవార్డుల కార్యక్రమంలో కోల్కొతాకు చెందిన అసోసియేటెడ్ చాంబర్స్ ఆఫ్ కామర్స్ & ఇండస్ట్రీ సిఐఎల్కు ఈ అవార్డును అందించింది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో దాదాపు 9.87 కోట్ల డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
9,87,88,300
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద దాదాపు 9.87 కోట్ల  డోసులు అందుబాటులో ఉన్నాయి.
ఉక్కు మంత్రిత్వ శాఖ
ఉత్పత్తిలో నిరంతర రికార్డు వృద్ధని నమోదు చేసిన ఎన్ఎండీసీ
ఉక్కు మంత్రిత్వ శాఖ ఆధ్వర్యంలోని భారత మైనింగ్ దిగ్గజం 'నేషనల్ మినరల్ డెవలప్మెంట్ కార్పొరేషన్స  వృద్ధి పథంలో దూసుకుపోతోంది, 2023 ఆర్థిక సంవత్సరం రెండో నెలలో సంస్థ 3.2 మిలియన్ టన్నుల ఉత్పత్తిని నమోదు చేసింది.
ఇందులో 2.65 మిలియన్ టన్నుల విక్రయాలు జరిపింది. గత ఏడాది ఇదే సమయంలో  ఉత్పత్తి చేసిన 2.8 మిలియన్ టన్నుల  కంటే ఈ ఏడాది  ముడి ఇనుము ఉత్పత్తి 14.3% ఎక్కువగా నమోదు అయింది.
మే 2022 వరకు ఎన్ఎండీసీ సంచిత ఉత్పత్తి 6.35 మిలియన్ టన్నులుగా నిలిచింది, ఇది మే 2021 వరకు నమోదు అయిన 5.91  సంచిత ఉత్పత్తి కంటే కూడా 7.4 శాతం అధికం. భారతదేశ అతిపెద్ద ముడి ఇనుము ఉత్పత్తిదారు అయిన ఎన్ఎండీసీ సంస్థ ప్రస్తుత ఆర్థిక సంవత్సరం  మే 2022 వరకు 5.77 మిలియన్ టన్నుల మేర ఇనుప ఖనిజాన్ని విక్రయించింది. ఈ సందర్భంగా మేటి పనితీరును కనబరిచిన తన సంస్థ బృందానికి ఎన్ఎండీసీ సంస్థ సీఎండీ శ్రీ సుమిత్ దేబ్ అభినందనలు తెలిపారు. “మా సంస్థ ఉత్పత్తిలో స్థిరమైన వృద్ధి.. కేవలంల ఎన్ఎండీసీని వేగంగా అభివృద్ధి చెందుతున్న ఇనుప ఖనిజం మైనింగ్ కంపెనీగా మాత్రమే కాకుండా దేశీయ ఉక్కు రంగానికి అత్యంత స్థిరమైన సరఫరాదారుగా నిలిపింది. మా సంస్థ వ్యాపారానికి కొత్త యుగం సాంకేతికత, డిజిటల్ జోక్యాల సముదాయాన్ని స్వాగతించడం ద్వారా మేము మా కీలక ఉత్పత్తి సామర్థ్యాన్ని బలోపేతం చేశాము" అని అన్నారు.